- સેવાલિયા પાસે આવેલા થર્મલમાં ગુરૂવારે દશેરા પર્વ નિમિતે શસ્ત્ર પૂજન બાદ અધિકારીઓ દ્વારા બંદૂકથી ફાયરીંગ કરીને નિશાન તાકવાની પ્રથા આરંભવામાં આવી હતી. જ્યા અધિકારીઓ બે નાળની બંદૂકમાંથી વૃક્ષ પર લગાવેલા પીપને નિશાન તાકી રહ્યા હતા. તે સમયે કોલિયાર વિભાગના સુપ્રિટેન્ડ્ન્ટ એન્જિનિયર દ્વારા બે નાળની ગનમાંથી અચાનક ગોળી છૂટતાં બાજુમાં ઉભા રહીને ફોટા પાડતાં અધિક મુખ્ય ઇજનેરને પેટમાં વાગતાં ગંભીર ઇજા પહોંચી હતી. આ પ્રકરણમાં શુક્રવારે સેવાલિયા પોલીસે સુપ્રિટેન્ડ્ન્ટ એન્જિનિયરના અટકાયત કરીને તેઓને ઠાસરા કોર્ટમાં હાજર કરાયા હતા. જેમાં કોર્ટે આરોપીને જયુડિશીયલ કસ્ટડીમાં મોકલી આપવાનો હુકમ કર્યો હતો.